SET ปิดเช้าบวก 5 จุด รับ “จีดีพี” ไทย ไตรมาส 3 ดีกว่าคาด
SET ปิดเช้าบวก 5 จุด หลัง ตัวเลข GDP ไตรมาส 3/65 ของไทย ขยายตัว 4.5% ดีกว่าคาด แนวโน้มช่วงบ่ายคาดบวกต่อ ให้แนวรับที่ 1,613 จุด และแนวต้าน 1,625 จุด
SET ปิดเช้าบวก 5 จุด หลัง ตัวเลข GDP ไตรมาส 3/65 ของไทย ขยายตัว 4.5% ดีกว่าคาด แนวโน้มช่วงบ่ายคาดบวกต่อ ให้แนวรับที่ 1,613 จุด และแนวต้าน 1,625 จุด
21 พ.ย. 2565

นายณรงค์เดช จันทรไพศาล ผู้ช่วยผู้อำนวยการฝ่ายวิเคราะห์หลักทรัพย์ บล.ไอร่า กล่าวว่า ตลาดหุ้นไทยเช้านี้แกว่งตัวในกรอบแคบ ยังไม่มีปัจจัยใหม่ๆ เข้ามาสนับสนุน ประกอบกับต่างประเทศ Sentiment ก็ยังไม่ชัดเจน จากเจ้าหน้าที่ธนาคารกลางสหรัฐ (เฟด)ให้ความเห็นแตกต่างกัน บางรายหนุนเฟดชะลอการขึ้นดอกเบี้ย ขณะที่บางรายยังหนุนให้เร่งขึ้นดอกเบี้ยต่อไป
ทั้งนี้ตลาดหุ้นอื่นในภูมิภาคเอเชียเช้านี้ส่วนใหญ่เคลื่อนไหวในแดนลบ และดัชนีดอลลาร์สหรัฐ (DXY) ก็ฟื้นตัวขึ้นมาที่ระดับ 107 ทำให้กดดันภาพการลงทุนอยู่บ้าง แต่อย่างไรก็ตามตลาดหุ้นบ้านเราดูดีกว่าตลาดหุ้นอื่นๆ ในภูมิภาค เนื่องจากมีการเปิดเผยตัวเลข GDP โดยขยายตัว 4.5% จากตลาดคาดขยายตัว 4.3% เร่งตัวขึ้นจากการขยายตัว 2.5% ในไตรมาสที่ 2/65 ทำให้คาดว่า GDP ปี 66 ก็น่าจะเติบโตได้ตามเป้าหมายที่ราว 3%
สำหรับแนวโน้มตลาดหุ้นไทยในช่วงบ่าย นายณรงค์เดช คาดว่า ตลาดฯ น่าจะแกว่งไซด์เวย์ในกรอบอิงแดนบวกได้ โดยมีแนวรับที่ 1,613 จุด และแนวต้าน 1,625 จุด
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์
PTTEP มูลค่าการซื้อขาย 1,167.44 ล้านบาท ปิดที่ 185.50 บาท ลดลง 1.50 บาท
AAI มูลค่าการซื้อขาย 998.76 ล้านบาท ปิดที่ 8.95 บาท เพิ่มขึ้น 0.90 บาท
PTT มูลค่าการซื้อขาย 907.28 ล้านบาท ปิดที่ 33.50 บาท ราคาไม่เปลี่ยนแปลง
HANA มูลค่าการซื้อขาย 890.40 ล้านบาท ปิดที่ 49.50 บาท ลดลง 1.00 บาท
KCE มูลค่าการซื้อขาย 853.04 ล้านบาท ปิดที่ 49.50 บาท ลดลง 1.75 บาท